Rouen

Rouen je francúzske mesto ležiace v Normandii, je hlavné mesto regiónu Normandia a departementu Seine-Maritime. Mestom preteká rieka Seina a tri jej prítoky Aubette, Robec a Cailly. Uprostred rieky je ostrov.

Mesto je plné pamiatok, časť mesta bola počas 2. svetovej vojny vybombardovaná, aj tak sa však zachovali stovky pôvodných domov, veľa kostolov ap.

 História 
Prvé stopy ľudského osídlenia sa datujú už 9. tisíc až 6. tisíc pred Kr. Poľnohospodárstvo a chov dobytka začal už v 5. tisícročí pred Kr. Rouen založili približne v roku 100 Rimania, kedy bol nazývaný Rotomagus. Od 4. storočia je sídlom  biskupstva (prvým biskupom bol svätý Victric v rokoch 385 – 410).

V roku 841 sa odohral prvý vikingský prepad. V roku 911 na základe zmluvy zo Saint-Clair-sur-Epte udelil francúzsky kráľ Karol III. mesto Rollovi, vodcovi Vikingov a stalo sa tak hlavným mestom Normanského vojvodstva. V roku 1204 dobyl Rouen francúzsky kráľ Filip II. August.

19. januára 1419 počas storočnej vojny dobyl mesto Henrich V. a znovu podriadil Normandiu anglickej korune. V tejto súvislosti tu bola odsúdená a 30. mája 1431 upálená Johanka z Arku. V roku 1449 bol Rouen znovu dobytý francúzskymi vojskami Karola VII.

V roku 1843 bola otvorená železničná trať Paríž – Rouen. Počas prusko-francúzskej vojny bol Rouen od decembra 1870 do júna 1871 obsadený pruskou armádou.

Za druhej svetovej vojny bol Rouen od 9. júna 1940 do 15. augusta 1944 obsadený Nemeckom. V tomto čase bol vystavený ťažkému bombardovaniu, najmä mosty a nákladná stanica Sotteville-lès-Rouen; v rokoch 1948 – 1955 bol rekonštruovaný architektom Marcelom Lodsom.

 Obyvateľstvo 
Počet obyvateľov obce je  ()Populations légales 2009 [online] Institut national de la statistique et des études économiques (Insee). Dostupné online. (po francúzsky).

Nasledujúci graf zobrazuje vývoj počtu obyvateľov v obci.

 Vzdelanie 
 NEOMA Business School

 Osobnosti mesta 
 Pierre Corneille (* 1606 – † 1684), dramatik
 René-Robert Cavelier de La Salle (* 1643 – † 1687), objaviteľ Louisiany
 Jean Jouvenet (* 1644 – † 1717), francúzsky klasicistický maliar
 Bernard le Bovier de Fontenelle (* 1657 – † 1757), filozof, religionista a spisovateľ
 Jean-Édouard Adam (* 1768 – † 1807), fyzik a chemik
 François Adrien Boieldieu (* 1775 – † 1834), hudobný skladateľ
 Théodore Géricault (* 1791 – † 1824), maliar
 Gustave Flaubert (* 1821 – † 1880), spisovateľ
 Maurice Leblanc  (* 1864 – † 1941), spisovateľ
 Charles Nicolle (* 1866 – † 1936), lekár, nositeľ Nobelovej ceny za fyziológiu alebo medicínu
 Marcel Dupré (* 1886 – 1971), hudobný skladateľ a organista
 Philippe Etancelin (* 1896 – † 1981), automobilový pretekár
 Jacques Rivette (* 1928), filmový režisér, herec a bývalý filmový kritik
 Jacques Anquetil (* 1934 – † 1987), cyklista, päťnásobný víťaz Tour de France
 Anny Duperey (* 1947), herečka
 Karin Viardová (* 1966), herečka
 David Trezeguet (* 1977), futbalista
 François Hollande (* 1954), bývalý francúzsky prezident

 Partnerské mestá 
  Cleveland, Ohio, USA
  Hannover, Nemecko
  Ningbo, Čína
  Norwich, Spojené kráľovstvo
  Salerno, Taliansko

 Iné projekty 

 Referencie 


Kategória:Mestá v Normandii
Kategória:Obce v departemente Seine-Maritime